CELEX: 22005D0641
Language: da
Date: 2005-04-26 00:00:00
Title: Associeringsrådet EU-Israels henstilling nr. 1/2005 af 26. april 2005 om gennemførelse af handlingsplanen EU-Israel

9.9.2005   
            
            
               DA
            
            
               Den Europæiske Unions Tidende
            
            
               L 233/52
            
         
      ASSOCIERINGSRÅDET EU-ISRAELS HENSTILLING nr. 1/2005
   af 26. april 2005
   om gennemførelse af handlingsplanen EU-Israel
   (2005/641/EF)
   ASSOCIERINGSRÅDET EU-ISRAEL HAR —
   under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Staten Israel på den anden side, særlig artikel 69, og
   ud fra følgende betragtninger:
   
               (1)
            
            
               Artikel 69 i Euro-Middelhavsaftalen bemyndiger associeringsrådet til at vedtage passende henstillinger med henblik på at virkeliggøre aftalens mål.
            
         
               (2)
            
            
               Efter artikel 79 i Euro-Middelhavsaftalen træffer parterne alle fornødne almindelige eller særlige foranstaltninger til at opfylde deres forpligtelser i henhold til aftalen og de drager omsorg for, at aftalens mål virkeliggøres.
            
         
               (3)
            
            
               Handlingsplanen EU-Israel skal underbygge gennemførelsen af Euro-Middelhavsaftalen med konkrete tiltag, som kan tjene som praktisk vejledning for gennemførelsen.
            
         
               (4)
            
            
               Handlingsplanen har to formål, nemlig at udstikke konkrete tiltag til opfyldelse af parternes forpligtelser i henhold til Euro-Middelhavsaftalen og de bredere rammer for en yderligere styrkelse af forbindelserne mellem EU og Israel med et betydeligt mål af økonomisk integration og et udvidet politisk samarbejde i overensstemmelse med de generelle mål for Euro-Middelhavsaftalen.
            
         
               (5)
            
            
               Parterne i Euro-Middelhavsaftalen har godkendt teksten til handlingsplanen EU-Israel —
            
         VEDTAGET FØLGENDE HENSTILLING:
   Eneste artikel
   Associeringsrådet henstiller, at parterne gennemfører handlingsplanen EU-Israel (1), dette bidrager til at virkeliggøre målene for Euro-Middelhavsaftalen.
   
      Udfærdiget i Bruxelles, den 26. april 2005.
      
         
            På associeringsrådets vegne
         
         S. SHALOM
         
         
            Formand
         
      
   
   
      (1)  http://register.consilium.eu.int